
ĠUSTIFIKAZZJONI FIL-QOSOR

Id-Direttiva dwar ir-Rapportar Korporattiv dwar is-Sostenibbiltà (CSRD) tobbliga lill-kumpaniji kbar, il-kumpaniji żgħar u ta’ daqs medju elenkati, u l-kumpaniji omm ta’ gruppi kbar jirrapportaw ċerta informazzjoni dwar is-sostenibbiltà.
Dan ir-rapportar irid isegwi standards li għandhom jiġu adottati mill-Kummissjoni permezz ta’ atti delegati. L-ewwel sett ġenerali ta’ tali standards ġie adottat mill-Kummissjoni f’Lulju 2023. It-tieni sett ta’ standards speċifiċi għas-settur huwa skedat li jiġi adottat sa Ġunju 2024. 
Bħala parti mill-aġenda tal-kompetittività tagħha, il-Kummissjoni impenjat ruħha li tissimplifika r-rekwiżiti ta’ rapportar għall-kumpaniji. Il-Kummissjoni għalhekk ipproponiet li tipposponi l-adozzjoni tat-tieni sett ta’ standards skont is-CSRD b’sentejn. Dan ikun ifisser li dawn l-istandards jiġu adottati f’Ġunju 2026 minflok f’Ġunju 2024, kif previst bħalissa.
Ir-rapporteur hija tal-fehma li dan il-posponiment se jagħti lill-kumpaniji l-ispazju meħtieġ biex jieħdu nifs filwaqt li jiżgura l-implimentazzjoni xierqa u sħiħa tar-rekwiżiti l-ġodda ta’ sostenibbiltà skont is-CSRD. Għalhekk mhi proposta l-ebda emenda għad-deċiżjoni tal-Kummissjoni.
******
Il-Kumitat għall-Affarijiet Ekonomiċi u Monetarji jistieden lill-Kumitat għall-Affarijiet Legali, bħala l-kumitat responsabbli, biex jipproponi li l-Parlament Ewropew jadotta l-pożizzjoni tiegħu fl-ewwel qari billi jinkorpora l-proposta tal-Kummissjoni.

[bookmark: FootprintPageAD]ANNESS: ENTITAJIET JEW PERSUNI
LI R-RAPPORTEUR GĦAL OPINJONI RĊEVIET KONTRIBUT MINGĦANDHOM
<FootprintIntro>Ir-rapporteur għal opinjoni tiddikjara, taħt ir-responsabbiltà esklużiva tagħha, li ma rċeviet l-ebda kontribut minn entità jew persuna li jrid jissemma f’dan l-Anness f’konformità mal-Artikolu 8 tal-Anness I tar-Regoli ta’ Proċedura.</FootprintIntro>

